ამანი

ამანი () — იორდანიაშ ნანანოღა დო უკაბეტაში ნოღა.  ჯვეშო ჯოხოდჷ რაბატ-ამონი (ვარ-და ვაბბა), ელინისტურ-რომიაულ პერიოდის — ფილადელფია. VII—IX ოშწანურეფს მიშმეშჷ არაბეფიშ სახალიფოშა, 1516 წანაშე დო პირველი მოსოფელიშ ლჷმაშახ — ოსმალეთიშ იმპერიაშა.

ამანს არძაშე უწოხიანი დოხორელი პუნქტი იდასურებუ ნეოლითიშ პერიდიშ აბანუთ, ნამუთ ჩინებული რე მუჭთ აინ-ღაზალი, ნამუქჷთ მუში გოპეულუას მიოჭირინჷ ჯვ. წ. 7000 წანას. რკინაშ ხანას ნოღას ჯოხოდჷ რაბატ-ამონი დო ამონიტეფიშ ცივილიზაციაშ ნანანოღა რდჷ.  ჯვ. წ. III ოშწანურას , პტოლემეეფიშ მამართალი პტოლემე II-ქ ხეახალშო აკაგჷ ნოღა დო ჯოხოთ გიოდჷ „ფილადელფია“, ელინისტური კულტურაშ რეგიონალური ცენტრო გჷნართიუნუ. რომიშ პატინალაშ ბორჯის, ფილადელფია ბერძენული დეკაპოლისიშ ვითი ნოღაშე ართ-ართი რდჷ. VII ოშწანურას, რაშიდუნეფიშ სახალიფოქ ბიზანტიელეფს მიდუღეს ნოღა დო თის ამდღანერი ჯოხო, ამანი გიოდვეს.

კატეგორია:იორდანიაშ ნოღეფი
კატეგორია:აზიაშ ნანანოღეფი
კატეგორია:აზიაშ ნოღეფი